stanford-oval/wikipedia huggingface dataset:
John (Yhdistyneen kuningaskunnan prinssi)

| Prinssi John |
| --- | --- |
Syntynyt:  12. heinäkuuta 1905 Sandringham
Kuollut:  19. tammikuuta 1919 (13 vuotta) Sandringham
Koko nimi:  John Charles Francis
Suku:  Windsor (vuodesta 1917) Saksi-Coburg-Gotha (vuoteen 1917)
Isä:  Yrjö V
Äiti:  Mary
Prinssi John perheineen.
Prinssi John (engl. John Charles Francis, 12. heinäkuuta 1905 – 19. tammikuuta 1919) oli Britannian kuningasperheen jäsen. Hän oli kuningas Yrjö V:n ja kuningatar Maryn nuorin lapsi.
Elämäkerta

Epilepsiasta ja Aspergerin oireyhtymän piirteistä kärsinyt prinssi syntyi Norfolkissa ja oli kruununperimysjärjestyksessä kuudes.
Prinssi John kastettiin 3. elokuuta 1905 Sandringhamin kartanossa. Hän sai ensimmäisen epileptisen kohtauksensa nelivuotiaana. Poikaa pyrittiin pitämään poissa julkisuudesta, eikä hän osallistunut isänsä kruunajaistilaisuuteen 22. kesäkuuta 1911.
John asui Sandringhamin Wood Farmilla, jossa hänen sanotaan monesti eläneen omissa oloissaan. Hänellä oli kuitenkin yksi ystävä, suunnilleen samanikäinen yorkshireläinen tyttö nimeltä Winifred Thomas, joka oli lähetetty asumaan setänsä ja tätinsä kanssa maalle kärsimänsä astman takia.
John oli sairaalloinen ja kärsi epileptisistä kohtauksista koko elämänsä. Kohtaukset lisääntyivät selvästi iän myötä, ja lopulta pitkittynyt kohtaus vei hänen henkensä, kun hän menehtyi 13-vuotiaana Wood Farmilla 19. tammikuuta 1919. Johnin vanhemmat eivät olleet läsnä, mutta tieto tavallista rajummasta sairauskohtauksesta saapui nopeasti Buckinghamin palatsiin. Prinssi John haudattiin Sandringhamiin 21. tammikuuta.
Mediassa

Prinssi Johnista kertoo Stephen Poliakoffin BBC:lle käsikirjoittama ja ohjaama vuonna 2003 ensiesitetty kaksiosainen minisarja Kadonnut prinssi.
Aiheesta muualla

Kuvia tai muita tiedostoja aiheesta John (Yhdistyneen kuningaskunnan prinssi) Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Yhdysvallat  Alankomaat
Pyhä Cecilia

| Pyhä Cecilia |
| --- | --- |
 Pyhää Ceciliaa esittävä Antonio Franchin maalaus noin vuodelta 1650.
Henkilötiedot
Syntynyt: 100-luku
Kuollut: 200-luku
Kansalaisuus:  roomalainen
Pyhä Cecilia (lat. Sancta Caecilia; syntynyt 100-luvulla – kuollut 200-luvulla) oli roomalainen pyhimys, neitsyt ja marttyyri. Häntä kunnioitetaan Ranskan Albin, säveltäjien, marttyyrien, musiikin, muusikkojen, soitinten valmistajien,  Omahan arkkihiippakunnan, runoilijoiden ja laulajien suojeluspyhimyksenä. Historiallisesti pyhä Cecilia on kuvattu usein ruusuja tai luuttua pidellen tai urkuja soittaen. Hän on yksi seitsemästä marttyyristä, jotka mainitaan messun canonissa ja hänen muistopäiväänsä vietetään  22. marraskuuta.  Vanhin historiallinen maininta pyhästä Ceciliasta on niin sanotussa Martyrologium Hiernymianumissa, mistä päätellen hänen juhlaansa vietettiin jo 300-luvulla. Väitetään, että kun hänen ruumiinsa kaivettiin ylös vuonna 1599 se löytyi turmeltumattomana.
Roomalaiskatolisessa messussa pyhää Ceciliaa on muistettu seuraavanlaisella latinankielisellä kollehtarukouksella:
"Orémus.
Deus, qui nos ánnua beátæ Caeciliae Vírginis et Mártyris tuæ sollemnitáte lætíficas: da, ut, quam venerámur offício, étiam piæ conversatiónis sequámur exémplo."
Lisäksi pyhä Cecilia mainitaan nimeltä jo vuonna 590 käytetyssä Kaikkien pyhien litaniassa.
Legenda

Pyhän Cecilian kerrotaan olleen syntyjään roomalainen hyvästä perheestä ja koulutukseltaan kristitty. Hän teki nuoruudessaan valan pyhittääkseen neitsyytensä Jumalalle, mutta hänen vanhempansa saivat hänet suostumaan vasten tahtoaan avioliittoon aatelismies Valerianin kanssa. Hän kertoi pakanalliselle aviomiehelleen, että Jumalan enkeli tahtoi hänen pysyvän neitsyenä, mihin mies suostui sillä ehdolla, että saisi nähdä enkelin. Nainen vastasi, että tämä toteutuisi, jos hän menisi kasteelle, ja palattuaan kasteen jälkeen mies näkikin pyhän Cecilian puhumassa enkelille. Hän käännytti myös Valerianin veljen Tiburtiuksen, joista molemmista tuli marttyyrejä ennen naista itseään ja joiden jäänteet haudattiin lopulta samaan hautaan Cecilian kanssa. Nainen jakoi omaisuutensa köyhille, mikä suututti prefekti Almachiuksen, joka määräsi pyhän Cecilian poltettavaksi, mutta liekit eivät haavoittaneet häntä, minkä johdosta hänet mestattiin.
Aiheesta muualla

Kuvia tai muita tiedostoja aiheesta Pyhä Cecilia Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Italia  Israel  Yhdysvallat  Ruotsi  Tšekki  Australia 
Taiteenala:  FID 
Henkilöt:  Deutsche Biographie  DDB
Cool C

Cool C (oik. Christopher Douglass Roney, s. 15. joulukuuta 1969 Philadelphia, Pennsylvania) on yhdysvaltalainen rap-artisti, joka oli aktiivisena 1980-luvun loppupuolella.
Hänet tunnetaan parhaiten osallisuudestaan Philadelphialaisen poliisin murhaan pankkiryöstön yhteydessä tammikuussa vuonna 1996.
Musiikkiura > Uran alku

1980-luvun puolivälissä Roney oli alkuperäinen jäsen Philadelphiasta kotoisin olevassa Hilltop Hustlers -hiphop ryhmässä. Vuonna 1987 Roney julkaisi debyyttisinglensä "Juice Crew Dis", joka saavutti suosiota alan piireissä. Singlellään Roney tähtäsi New Yorkista kotoisin olevaan ja vaikutusvaltaisen rap-tuottaja Marley Marlin johtamaan hiphop ryhmään (ryhmässä olivat mukana Kool G Rap ja Big Daddy Kane).
Vuonna 1988 Hilltopille ja City Beat Recordsille tarkoitetut singlet johtivat sopimukseen Atlantic Recordsin kanssa, ja sen alaisuudessa Roney julkaisi kaksi täysimittaista sooloalbumia; debyyttialbumi I Gotta Habit vuonna 1989 ja Life in the Ghetto vuonna 1990.
Musiikkiura > C.E.B

Vuonna 1991 Roney asetti soolouransa syrjään liittyäkseen hardcore rap ryhmä C.E.B:hen (lyhenne: Countin' Endless Bank) philadelphialaisräppäreiden Warren McGlonen (Steady B) ja Ultimate Eazen kanssa. Trio julkaisi ainoan albuminsa Countin' Endless Bank vuonna 1993 Ruffhouse Records -levy-yhtiön kautta, mutta sen myynti ja arvostelut olivat pettymys. Single "Get the Point" nousi 5. sijalle Billboardin Hot Rap Singles -listalla.
Murhasta tuomitseminen

2. tammikuuta 1996, samoihin aikoihin, kun hän oli nauhoittamassa paluu-EP:tä yhdessä C.E.B bändikaverinsa McGlonen, sekä toisen paikallisen philadelphialaisen räppärin, Mark Cantyn, kanssa, Roney yritti pankkiryöstöä PNC -pankin haarakonttorissa Philadelphiassa. Epäonnistuneen ryöstön aikana Roney ampui pankin hiljaiseen hälytykseen vastanneen Philadelphialaisen poliisin Lauretha Vairdin kuoliaaksi. Poistuessaan pankista, Roney ammuskeli toisen poliisin kanssa ennen kuin hän ja Canty pudottivat aseensa ja pakenivat McGlonen ajamalla tila-autolla.
Roney pidätettiin ja tuomittiin 30. lokakuuta 1996 ensimmäisen asteen murhasta. Myöhemmin tuomion oikeuskäsittelyssä Roney tuomittiin kuolemaan myrkkyruiskeella. 10. tammikuuta 2006 Pennsylvanian kuvernööri Ed Rendell allekirjoitti Roneyn kuolemantuomiomääräyksen ja tuomio määrättiin pantavaksi täytäntöön 9. maaliskuuta 2006. Pennsylvanialainen tuomari Gary Glazer myönsi Roneylle tuomion täytäntöönpanon lykkäyksen 1. helmikuuta 2006, kunnes kaikki tuomion jälkeiset oikeudenkäynnit oli käyty. Roneyn tuomion täyttöönpano asetettiin tapahtumaan 8. tammikuuta 2015, mutta jälleen täyttöönpanolle myönnettiin lykkäys, jonka tällä kertaa myönsi Pensylvanialainen tuomari Luis Felipe Restrepo 5. joulukuuta 2014.
Roney on pitänyt kiinni syyttömyydestään läpi oikeudenkäynnin ja valitusprosessin huolimatta ballistisista ja teknisistä todisteista, hänet murhaan yhdistävästä valvontakameran videosta ja siitä, että kolme silminnäkijää havaitsivat hänet ryöstöpaikalla. Roney on tällä hetkellä vankina Greenen valtion vankeinhoitolaitoksessa Pensylvaniassa. Hänen vankitunnusnumeronsa on DF1973.
Diskografia > Sooloalbumit

I Gotta Habit
Julkaistu: 7. elokuuta 1989
Listasijoitukset: 51. sija Top R&B/Hip Hop Albums -listalla
Singlet: "Glamorous Life", " I Gotta Habit"
Life in the Ghetto
Julkaistu: 30. elokuuta 1990
Listasijoitukset: 72. sija Top R&B/Hip Hop Albuma -listalla
Singlet: "Life in the Ghetto"
Diskografia > Ryhmän albumi

Countin' Endless Bank
Julkaistu: 19. tammikuuta 1993
Listasijoitukset: -
Singlet: "Get the Point"
Käännös suomeksi
Chandrayaan-1

| Chandrayaan-1 |
| --- | --- |
 Chandrayaan-1.
Organisaatio:  ISRO
Tehtävätyyppi:  Kiertolais- ja iskeytymisluotain
Kohde:  Kuu
Laukaisu:  22. lokakuuta 2008 Sriharikota, Intia
Laukaisualus:  PSLV-XL
Kohteessa:  12. marraskuuta 2008
Tehtävän kesto:  31. elokuuta 2009
Massa:  523 kilogrammaa (laukaisupaino 1380 kilogrammaa)
Teho:  750 W
Aiheesta muualla
Virallinen sivusto
COSPAR ID::  2008-052A
Chandrayaan-1 (hindiksi चंद्रयान, sanskriitista chandra 'Kuu', yaan 'alus') oli Intian ensimmäinen kuuluotain. Se laukaistiin 22. lokakuuta 2008 PSVL-kantoraketilla. Luotain siirtyi Maata kiertävältä radalta Kuuta kohti suuntautuvalle radalle 4. marraskuuta 2008 ja asettui 8. marraskuuta 2008 Kuuta kiertävälle radalle.
Luotain saapui lopulliselle Kuun kiertoradalleen 12. marraskuuta 2008, ja sen oli tarkoitus kiertää Kuuta 100 kilometrin korkeudella kahden vuoden ajan. 14. marraskuuta Kuuta kiertävä Chandrayaan-1-luotain laukaisi kolme tiedelaitetta kuljettavan iskeytymisaluksen (MIP eli Moon Impact Probe) menestyksellisesti Kuun pintaan, jossa se tunkeutui kraatterin pinnan läpi. Luotain toimi kuun kiertoradalla noin yhdeksän kuukautta. Mission toteutus maksoi Intialle 79 miljoonaa dollaria.
Missio

Luotain kuvasi korkealaatuisen kolmiulotteisen kartan Kuusta ja tutki Kuun kemiallista koostumusta. Chandrayaan-1 kuljetti satelliittiosan lisäksi mukanaan myös pientä iskeytymisluotainta. Iskeytymisluotain laukaistiin kohti Kuuta Chandrayaan I:n päästyä 100 kilometrin etäisyydelle Kuusta. Vuoden 2009 puolivälissä luotaimen tähtisensori, jonka avulla aluksen asento määritetään, lakkasi toimimasta liian suuren säteilyannoksen takia. Ongelma ei estänyt aluksen toimintaa, mutta sen kiertäminen vaati muiden, epätarkempien asentosensoreiden käyttöä.
Avaruusalus ja sen mittalaitteet

Avaruusluotaimen massa oli 1300 kg. Sen kustannukset olivat noin 70 miljoonaa euroa. Intian avaruusjärjestön hanke julkistettiin syyskuussa 2004. Laitteita siihen toimittivat ESA ja NASA.
Siinä olivat seuraavat näkyvän valon, infrapunan ja röntgenalueen instrumentit:
Terrain Mapping Camera (TMC) on  kamera, jonka erottelukyky on 5 metriä.
Hyper Spectral Imager (HySI) on monitaajuinen kamera
Lunar Laser Ranging Instrument (LLRI) on laserinstrumentti.
Moon Impact Probe (MIP) on Kuuhun törmäävä pienoisluotain, törmääjä tai impaktori. Tämä on eräällä tavalla itsenäinen avaruusalus.
Sub-keV Atom Reflecting Analyzer (SARA) on ESAn toimitus - neutraaliatomi-instrumentti
Moon Mineralogy Mapper M3 on NASAn toimittama spektrometri
Near infrared spectrometer SIR-2 on ESAn toimitus, tämä lähi-infrapuna-alueen spektrometri tulee Saksasta
S-kaistan pienoisSAR-tutka - Miniature Synthetic Aperture Radar eli Mini-SAR on NASAn toimittama.
Radiation Dose Monitor eli säteilymittari tulee Bulgariasta.
D/CIXS-instrumentti on ESAn toimittama röntgeninstrumentti ja tulee Englannista ja Suomesta. Se on ESAn SMART-1-kuuluotaimen vastaavan laitteen uusi versio. Suomen osuuden toteutti Helsingin yliopiston observatorion alaisuudessa Oxford International Analytical-yhtiö.
Toiminnan ennenaikainen loppu

29. elokuuta 2009 ISRO ilmoitti menettäneensä yhteyden luotaimeen. Intian ensimmäinen kuuluotain toimi vajaan vuoden ajan, joka on hyvä saavutus muiden avaruusmaiden ensimmäisten kuuluotainten historiaan verrattuna. Missio maksoi Intialle vain 100 miljoonaa dollaria ja luotain ehti toteuttaa 95% tieteellisistä tavoitteistaan. Koska aiemmin yksi luotaimen tiedelaite jo aiemmin lakkasi toimimasta Auringosta saapuneen säteilyn vuoksi, voi koko aluksen suunniteltua lyhyempi toimintaikä olla länsimaiden säteilynkestävän elektroniikan vientikieltojen "ansiota": nykyiset ITAR-säännöt kieltävät jopa intialaisten rakettien käytön länsimaisten tietoliikennesatelliittien laukaisuissa. ISRO ilmoitti syyskuun alussa 2009 ensin, että satelliitin lämpösuunnittelu olisi pettänyt, joka oli 1960-luvulla sekä Yhdysvaltain että Neuvostoliiton avaruusalussuunnittelun ongelmia, ja myöhemmin kertoi pääsyyksi elektroniikkaan tulleet säteilyvauriot. Missio oli kuitenkin toteuttanut 95% tavoitteistaan.
Aiheesta muualla

Wikimedia Commonsissa on kuvia tai muita tiedostoja aiheesta .
ESA Council give go-ahead to Europe's co-operation with India in Moon mission European Space Agency – ESA. Viitattu 7.9.2019. (englanniksi)
Moon mineralogy Mapper (M3), Unlocking the Mysteries of the Moon (pdf) NASA – Jet Propulsion Laboratory. Viitattu 7.9.2019. (englanniksi) Tietoa M3-spektrometristä
Moon Mineralogy Mapper NASA – Jet Propulsion Laboratory. Viitattu 7.9.2019. (englanniksi)
Chandrayaan News Chandrayaan-sivusto. Viitattu 7.9.2019. (englanniksi)
| n k Kuun valloituksen aikajana |
| --- | --- |
  Neuvostoliitto   Yhdysvallat   Japani   Kiina   Eurooppa   Intia

  Neuvostoliitto   Yhdysvallat   Japani   Kiina   Eurooppa   Intia
Bắc Trung Bộ

Bắc Trung Bộc Vietnamin kartalla
Bắc Trung Bộ (Pohjoinen keskialue tai Pohjoinen keskirannikko) on yksi Vietnamin kahdeksasta epävirallisesta suuralueesta. Alue muodostuu kuudesta maakunnasta (tinh): Thanh Hóa, Nghệ An, Hà Tĩnh, Quảng Bình, Quảng Trị ja maakuntien kaupungit (thành phố) : Huế. Huhtikuussa 2009 alueella oli noin kymmenen miljoonaa asukasta.
Ennen vuotta 1975 Etelä- ja Pohjois-Vietnamin välinen raja kulki Bắc Trung Bộn halki.
Maisema Pù Mátin kansallispuistosta
Bắc Trung Bộssa on kaksi Unescon maailmanperintökohdetta: entisen kuninkaallisen pääkaupungin Huến monumentit ja Phong Nha-Kẻ Bàngin kansallispuisto. Alueella on myös neljä muuta kansallispuistoa: Bến Enin kansallispuisto, Pù Mátin kansallispuisto, Vũ Quangin kansallispuisto ja Bạch Mãn kansallispuisto. Niissä elää harvinaisia eläimiä, kuten aasiannorsuja, apinoita ja saoloja. Osa alueen metsät on kärsinyt pahoin Vietnamin sodan aikana käytetyistä myrkyistä.
Paulaharjun koulu (Kurikka)

| Paulaharjun koulu |
| --- | --- |
 Paulaharjun koulu joulukuussa 2024.
Sijainti:  Koulupolku 3 61300 Kurikka
Tyyppi:  peruskoulu
Rehtori:  Aki Timo
Luokat:  1–6
Verkkosivut
Paulaharjun koulu on Kurikassa sijaitseva vuosiluokkien 1-6 alakoulu. Lukuvuonna 2023-24 Paulaharjun koulussa opiskeli noin 290 oppilasta ja koulussa -työskenteli 23 opettajaa sekä 22 koulunkäyntiavustajaa. Koulussa on sekä yleisopetuksen luokkia että useita pienluokkia. Koulun rehtorina toimii Aki Timo. Koulu on saanut nimensä kansanperinteen kerääjä Samuli Paulaharjun mukaan.
Aiheesta muualla

Koulun kotisivut
Pascal Richard

| Mitalit | Mitalit | Mitalit |  |
| --- | --- | --- | --- |
|  Pascal Richard |  Pascal Richard |  Pascal Richard |  |
Maa:   Sveitsi
Miesten pyöräily
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | maantieajo |  |
Pascal Richard (s. 16. maaliskuuta 1964 Vevey) on sveitsiläinen maantiepyöräilijä. Hän voitti maantieajon olympiakultaa vuoden 1996 kesäolympialaisissa Atlantassa.
Richard aloitti uransa cyclo-crossin parissa ja voitti lajin maailmanmestaruuden vuonna 1996. Hän siirtyi kuitenkin maantieajajaksi ja voitti Giro di Lombardian vuonna 1993 ja Liège-Bastogne-Liège]n vuonna 1996. Etappikilpailuissa hänen merkittävin voittonsa on Italian ympäriajon parhaan mäkiajajan paidan voitto vuodelta 1994. Lisäksi hän voitti yhden etapin Ranskan ympäriajossa vuonna 1996 ja voitti vuoden 1994 Sveitsin ympäriajon kokonaiskilpailun ja Tour de Romandie -kilpailun vuosina 1993 ja 1994.
Käännös suomeksi
KNM Ellida (1849)

| KNM Ellida |
| --- | --- |

Aluksen vaiheet
Rakentaja:  laivastontelakka, Horten
Laskettu vesille:  21. elokuuta 1848
Palveluskäyttöön:  16. toukokuuta 1849
Poistui palveluskäytöstä:  myyty 1866
Tekniset tiedot
Uppouma:  436 t
Pituus:  31,0 m
Koneteho:  purjeet apuhöyrykone
Miehistöä:  115
Aseistus
Aseistus:  10 × 18 naulan L/13 -kanuunaa 1 × 4 naulan haupitsi
KNM Ellida oli Norjan laivaston 10-tykkinen korvetti.
Valmistus

Alus tilattiin Hortenista laivastontelakalta, missä köli laskettiin telakkanumerolla 25. Se laskettiin vesille 1848. Aluksen ensimmäisenä päällikkönä oli Cordt Holtermann Valeur.
Palvelus

Alus oli Leithissä Skotlannissa kadettien koululaivana. KNM Nornen vastaanotti aluksen koululaivatehtävät vuotta myöhemmin. Alus myytiin 1866.
Edvald Boasson Hagen

| Edvald Boasson Hagen |
| --- | --- |
 Edvald Boasson Hagen 2015
Henkilötiedot
Syntynyt: 17. toukokuuta 1987 (ikä 37)
Kansalaisuus:   Norja
Pyöräilijä
Pituus:  181 cm
Paino:  76 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Amatöörijoukkue(et)
2006-2007:  Team Maxbo-Bianchi
Ammattilaisjoukkue(et)
2008–2009  2010–2014 2015–2020   2021 2022–2023 2024:  Team High Road / Team Columbia Team Sky MTN-Qhubeka / Dimension Data / NTT Pro Cycling Total Direct Énergie Team TotalEnergies Decathlon AG2R La Mondiale Team
Suurimmat voitot
 Gent–Wevelgem 2009 Italian ympäriajo, etappi Ranskan ympäriajo, 3 etappia Eneco Tour 2009, 2011 Vattenfall Cyclassics 2011 GP Ouest-France 2012  Norjan aika-ajomestaruus 2007–2011, 2013, 2015–2018  Norjan maantieajomestaruus 2012, 2015, 2016 
 Tiedot päivitetty: 3. tammikuuta 2025 
| Mitalit> Miesten pyöräily.Maa:   Norja.Maantiepyöräilyn MM-kilpailut  | Mitalit> Miesten pyöräily.Maa:   Norja.Maantiepyöräilyn MM-kilpailut  | Mitalit> Miesten pyöräily.Maa:   Norja.Maantiepyöräilyn MM-kilpailut  | Miesten pyöräily> Maa:   Norja. |
| --- | --- | --- | --- |
|  Hopeaa | Limburg 2012 | maantieajo |  |
Edvald Boasson Hagen (s. 17. toukokuuta 1987 Rudsbygd, Norja) on norjalainen maantiepyöräilijä. Hän kilpaili ammattilisena vuosina 2008–2024.
Boasson Hagen voitti vuoden 2009 Gent–Wevelgem-klassikon kukistettuaan loppukirissä irtiottokumppaninsa Aljaksandr Kutšynskin. Saman vuoden Italian ympäriajossa hän voitti seitsemännen etapin oltuaan loppukirissä paras viiden miehen kärkiryhmästä. Uransa ensimmäisen etappikilpailun kokonaisvoiton Boasson Hagen otti Eneco Tourissa vuonna 2009. Myöhemmin samana vuonna hän voitti Britannian ympäriajon kokonaiskilpailun neljän etappivoiton myötä. Ranskan ympäriajossa 2011 Boasson Hagen voitti kilpailun pisimmän, kuudennen etapin sekä Pineroloon päättyneen 17. etapin. Valkenburgin MM-kilpailuissa 2012 hän sai maantieajossa hopeaa neljä sekuntia Philippe Gilbertille hävinneenä. Ranskan ympäriajossa 2017 hän voitti Salon-de-Provenceen päättyneen 19. etapin.
Boasson Hagen voitti Norjan aika-ajomestaruuden 2007–2011, 2013, 2015–2018 sekä maantieajomestaruuden 2012, 2015 ja 2016.
Aiheesta muualla

Kuvia tai muita tiedostoja aiheesta Edvald Boasson Hagen Wikimedia Commonsissa
Joni Korhonen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 8. helmikuuta 1987 (ikä 37)
Syntymäpaikka: Espoo, Suomi
Pelipaikka: laitahyökkääjä
Pituus: 182 cm
Junioriseurat
1999–2001: Honka
2002: FC Espoo
2003–2006: Honka
Seurat
| Vuodet | Seura | O | (M) |
| 2005–2006 | Honka | 0 | (0) |
| 2005 | → FCK Salamat (laina) | 2 | (0) |
| 2006 | → FC Espoo (laina) | 15 | (5) |
| 2007 | Bonner SC | 8 | (1) |
| 2007 | Klubi 04 | 14 | (1) |
| 2008 | FC Espoo | 20 | (9) |
| 2009 | AC Oulu | 24 | (3) |
| 2010 | FC Espoo | 26 | (0) |
| 2011–2013 | Viikingit | 76 | (18) |
| 2014 | PK-35 Vantaa | 27 | (8) |
| 2015–2016 | HIFK | 60 | (4) |
| 2017–2018 | Honka | 42 | (10) |
| 2019 | AC Oulu | 27 | (2) |
| 2020 | PK-35 | 16 | (6) |
| Yhteensä | Yhteensä | 337 | (67) |
 Seurajoukkueuran tilastot kattavat vain kansalliset sarjat.
Joni Korhonen (s. 8. helmikuuta 1987 Espoo) on uransa lopettanut suomalainen jalkapalloilija. Hän oli pelipaikaltaan laitahyökkääjä.
Seurajoukkueet

Joni Korhosen pelaajaura aikuisten tasolla alkoi kausina 2005–2006 Kakkosessa FCK Salamoissa ja FC Espoossa. Vuoden 2007 aikana Korhonen pelasi Saksan Oberligassa eli neljännellä sarjatasolla Bonner SC:n riveissä ja Ykkösessä HJK:n reservijoukkue Klubi 04:ssa. Kauden 2008 Korhonen pelasi Kakkosen FC Espoossa.
Korhonen siirtyi kaudeksi 2009 Ykkösessä pelanneseen AC Ouluun. Hän pelasi kaudella 2009 yhteensä 24 Ykkösen ottelua. AC Oulu voitti Ykkösen kaudella 2009 ja nousi Veikkausliigaan. Korhonen siirtyi kaudeksi 2010 Ykköseen nousseeseen FC Espooseen. Hän pelasi kaudella 2010 kaikki 26 sarjaottelua, ja FC Espoo oli sarjassa kuudes.
Korhonen siirtyi kaudeksi 2011 Ykkösen FC Viikinkien riveihin. Korhonen pelasi Viikingeissä kausina 2011–2013 yhteensä 76 Ykkösen ottelua. Hän teki kaudella 2011 kymmenen maalia ja oli Ykkösen maalipörssissä jaetulla viidennellä sijalla. Viikingit oli kaudella 2011 Ykkösessä viides, kaudella 2012 kolmas ja kaudella 2013 seitsemäs. Korhonen siirtyi kaudeksi 2014 Ykkösen PK-35 Vantaan riveihin. Hän pelasi kaudella 2014 kaikki 27 sarjaottelua, ja PK-35 Vantaa oli sarjassa kuudes.
Korhonen siirtyi kaudeksi 2015 Veikkausliigaan nousseen HIFK:n riveihin. Korhonen debytoi Veikkausliigassa 19. huhtikuuta ottelussa IFK Mariehamn–HIFK. Korhonen pelasi kaudella 2015 yhteensä 31 liigaottelua ja teki niissä kolme maalia. HIFK oli Veikkausliigassa seitsemäs. Korhonen jatkoi HIFK:n riveissä kaudella 2016, jolloin liigaotteluita kertyi 29. HIFK oli kaudella 2016 Veikkausliigassa kymmenes.
Korhonen siirtyi kaudeksi 2017 Ykköseen nousseeseen FC Honkaan. Korhonen pelasi kaudella 2017 yhteensä 26 Ykkösen ottelua, joissa hän teki kymmenen maalia. Korhonen oli Ykkösen maalipörssissä jaetulla neljännellä sijalla. FC Honka oli kaudella 2017 Ykkösessä toinen ja se nousi liigakarsinnan kautta Veikkausliigaan. Korhonen jatkoi Hongassa kaudella 2018, jolloin otteluita Veikkausliigassa kertyi 16. FC Honka oli kaudella 2018 Veikkausliigassa neljäs.
Korhonen siirtyi kaudeksi 2019 Ykkösen AC Ouluun. Korhonen pelasi kaudella 2019 yhteensä 27 Ykkösen ottelua ja teki niissä kaksi maalia. AC Oulu oli sarjassa seitsemäs. Korhonen siirtyi kaudeksi 2020 Kakkosessa pelaavan PK-35:n riveihin.
Aiheesta muualla

Joni Korhonen Palloliiton sivuilla (Arkistoitu – Internet Archive)
Joni Korhonen Veikkausliigan sivuilla
Joni Korhonen Soccerwayn sivuilla
William Henry Harrison

| William Henry Harrison |
| --- | --- |

Yhdysvaltain 9. presidentti
 4. maaliskuuta – 4. huhtikuuta 1841  
Varapresidentti:  John Tyler
Edeltäjä:  Martin Van Buren
Seuraaja:  John Tyler
Henkilötiedot
Syntynyt: 9. helmikuuta 1773 Charles Cityn piirikunta, Virginia
Kuollut: 4. huhtikuuta 1841 (68 vuotta) Washington, D.C.
Ammatti:  sotilas
Puoliso:  Anna Symmes Harrison
Tiedot
Puolue:  Whig-puolue
Uskonto:  episkopaali
 Nimikirjoitus
William Henry Harrison (9. helmikuuta 1773 Virginia, Yhdysvallat – 4. huhtikuuta 1841) oli Yhdysvaltain yhdeksäs presidentti. Harrisonin presidenttikausi kesti vain kuukauden ennen hänen kuolemaansa vuonna 1841. Ennen lyhyttä presidenttikauttaan Harrison toimi Yhdysvaltain armeijassa eri sotilasjoukkojen komentajana sodissa intiaaneja ja brittejä vastaan. Poliitikkona Harrison toimi Indianan territorion kuvernöörinä, edustajainhuoneen ja senaatin jäsenenä sekä Yhdysvaltain ja Kolumbian välisenä ministerinä.